32003R0816
L 116/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 816/2003 НА КОМИСИЯТА
от 12 май 2003 година
за изменение на Регламент (ЕО) № 2808/98 за определяне на подробни правила за прилагането на агромонетарния режим на еурото в селското стопанство
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора създаване на Европейската общност,
като взе предвид Регламент (ЕИО) № 2799/98 на Съвета от 15 декември 1998 г. относно определяна на агромонетарен режим на еурото (1), и по-специално член 9 от него,
като има предвид, че:
(1)
Член 4 от Регламент (ЕО) № 2808/98 на Комисията (2), последно изменен с Регламент (ЕО) № 2452/2000 на Комисията (3), предвижда, че обменните курсове, които трябва де се използват за конвертирането в национална валута на помощта за хектар и сумите от структурен или екологичен характер, е средната стойност на обменните курсове, приложими по време на месеца, предшестващ датата на правопораждащия факт, изчислен pro rata temporis. Следва да се уточни начинът, по който се фиксира тази средна стойност.
(2)
Регламент (ЕО) № 2808/98 на Комисията трябва да бъде съответно изменен.
(3)
Мерките, предвидени в настоящия регламент, са в съответствие със становищата на заинтересованите управителни комитети,
ПРИЕ НАСТОЯЩИЯ РЕГЛАМЕНТ:
Член 1
Следното изречение се добавя в член 4, параграф 3 от Регламент (ЕО) № 2808/98 на Комисията:
„Средната стойност на обменните курсове се фиксира от Комисията през месеца, следващ датата на правопораждащия факт.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 май 2003 година.